**Saistošo noteikumu "­­­­­­­­Grozījumi Liepājas valstspilsētas pašvaldības domes 2022. gada 22. decembra saistošajos noteikumos Nr.24 "Par Liepājas valstspilsētas pašvaldības budžetu 2023. gadam""**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Grozījumi saistošajos noteikumos par 2023. gada pašvaldības budžetu nepieciešami, ņemot vērā Liepājas valstspilsētas pašvaldības Iepirkumu komisijas pabeigtās iepirkuma procedūras un pašvaldības noslēgtos līgumus, Liepājas valstspilsētas pašvaldības domes pieņemtos lēmumus, kā arī, lai nodrošinātu finansējumu pašvaldības uzturēšanas izdevumiem un uz attīstību vērstiem projektiem un pasākumiem.  Grozījumi tiek veikti, pamatojoties uz Pašvaldību likuma 10. panta pirmās daļas 1. punktu, 46. panta ceturto daļu, 48. panta pirmo daļu, likumu "Par pašvaldību budžetiem" un likuma "Par budžetu un finanšu vadību". |
| 2. Fiskālā ietekme uz pašvaldības budžetu | **Ieņēmumi:**  ***Pašvaldības saņemtie transferti no valsts budžeta****:*   * par 10 836 *euro* palielināta mērķdotācija mācību līdzekļu iegādei mazākumtautību valodas un kultūrvēstures interešu izglītības programmas apguvei; * par 4 000 *euro* palielināts finansējums projektam "Proti un dari" (pagarināts īstenošanas laiks līdz š.g. 30. novembrim); * 431 881 *euro* projektam "Būnas izbūve Baltijas jūrā" (gala atmaksa no Centrālās finanšu un līgumu aģentūras); * 6 141 *euro* projektam "Erasmus +K1"; * 10 804 *euro* projektam "Mācies būt…, Liedaga iela 5, Liepāja".   ***Pašvaldības pamatbudžeta ieņēmumi:***   * 3 000 *euro* ieņēmumi no budžeta iestāžu sniegtajiem maksas pakalpojumiem un citiem pašu ieņēmumiem.   **Pašvaldības budžeta svarīgāko izdevumu sadalījums pa funkcionālajām kategorijām:**  ***Sabiedriskā kārtība:***   * 3 000 *euro* Liepājas valstspilsētas pašvaldības iestādes "Liepājas pašvaldības policijas" biroja ēkas bojātā jumta remontam.   ***Ekonomiskā darbība:***   * 4 000 *euro* projektam "Proti un dari".   ***Vides aizsardzība:***   * 431 881 *euro* projektam "Būnas izbūve Baltijas jūrā", saņemts gala maksājums, kas tiks novirzīts aizdevuma atmaksai.   ***Izglītība:***   * 6 141 *euro* projektam "Erasmus +K1"; * 10 804 *euro* projektam "Mācies būt…, Liedaga iela 5, Liepāja"; * 10 836 *euro* papildus mērķdotācija mācību līdzekļu un grāmatu iegādei mazākumtautību valodas un kultūrvēstures interešu izglītības programmas apguvei.   Pamatbudžeta izdevumi kopā ar finansēšanas daļu palielinās par 466 662 *euro*, t. sk. valsts mērķdotācijas un transferti – 463 662 *euro*, pašvaldības pamatbudžets – 3 000 *euro*. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sagatavotais budžeta grozījumu projekts nerada tiešu ietekmi uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci. [[1]](#footnote-1) |
| 4. Ietekme uz administratīvajām procedūrām un to izmaksām | Saistošo noteikumu izpildi un kontroli nodrošina Liepājas valstspilsētas pašvaldības iestāde "Liepājas Centrālā administrācija", pamatojoties uz Pašvaldību likuma 48. panta otro daļu. Informācija tiek publicēta Liepājas valstspilsētas pašvaldības tīmekļvietnē [www.liepaja.lv](http://www.liepaja.lv). |
| 5. Ietekme uz pašvaldības funkcijām un cilvēkresursiem | Sagatavotais budžeta grozījumu projekts nerada tiešu ietekmi uz pašvaldības funkcijām un cilvēkresursiem (sk.1atsauci). |
| 6. Informācija par izpildes nodrošināšanu | Saistošo noteikumu izpildi un kontroli nodrošina Liepājas valstspilsētas pašvaldības iestāde "Liepājas Centrālā administrācija". |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi izstrādāti ar mērķi samērīgi un atbilstoši normatīvajiem aktiem apgūt piešķirtos finanšu līdzekļus institūciju uzturēšanai un attīstībai. Attīstības budžetā finansējums tiek piešķirts saskaņā ar Liepājas valstspilsētas un Dienvidkurzemes novada attīstības programmu 2022.–2027. gadam. |
| 8. Izstrādes gaitā veiktās konsultācijas ar privātpersonām un institūcijām | Izstrādes gaitā nav veiktas konsultācijas ar privātpersonām un institūcijām (sk.1atsauci). |

Domes priekšsēdētājs Gunārs Ansiņš

1. Saskaņā ar Pašvaldību likuma 48. panta ceturto daļu un likuma "Par pašvaldību budžetiem" 17. panta otro daļu vienlaikus ar pašvaldības budžeta grozījumu projektu sagatavo paskaidrojumus, kuros ietver informāciju par grozījumu būtību, skaitlisku informāciju par būtiskākajām izmaiņām ieņēmumu, izdevumu un finansēšanas sadaļās, kā arī citu informāciju, kuru dome atzīst par nepieciešamu. Ievērojot normatīvo aktu prasības visa nepieciešamā informācija ir iekļauta Liepājas valstspilsētas pašvaldības domes 2023. gada 23. marta saistošo noteikumu Nr.5 "Par ­­­­­­grozījumiem Liepājas valstspilsētas pašvaldības domes 2022. gada 22. decembra saistošajos noteikumos Nr.24 "Par Liepājas valstspilsētas pašvaldības budžetu 2023. gadam"1., 2., un 3. pielikumos. [↑](#footnote-ref-1)